# ROMÂNIA

**JUDEŢUL MUREŞ (nu produce efecte juridice)\***

**MUNICIPIUL TÂRGU MUREŞ**

**DIRECŢIA POLIŢIA LOCALĂ Inițiator**

 **PRIMAR**

 **Dr.Dorin Florea**

**NR.\_\_\_\_\_ din \_\_\_\_\_\_\_\_\_\_\_**

 **R E F E R A T D E A P R O B A R E**

**privind interzicerea accesului vehiculelor de marfă de peste 7,5 tone aflate în tranzit pe străzile - Gheorghe Doja (de la intersecția cu Rampei) - Bega- Budiului - Mestecănișului - Calea Sighișoarei – Bulevardul 1 Decembrie 1918 din Municipiul Târgu Mureș, precum și a celor care aprovizionează zona de sud est a Municipiului Târgu Mureș,cu excepția celor care aprovizionează unitățile comerciale situate în zona industrială a străzii Gheorghe Doja - Bega – Budiului -Mestecănișului - Calea Sighișoarei.**

 Având în vedere faptul că Târgu Mureș este municipiul de reședință al județului Mureș, fiind de-a lungul timpului un centru istoric, cultural, economic, universitar, aflându-se într-o continuă dezvoltare și modernizare și, din rațiuni care țin de strategia de organizare a acestuia, considerăm că se impune promovarea proiectului de hotărâre cu obiectul **-** *privind interzicerea accesului vehiculelor de marfă de peste 7,5 tone aflate în tranzit pe străzile - Gheorghe Doja (de la intersecția cu Rampei) - Bega- Budiului - Mestecănișului - Calea Sighișoarei – Bulevardul 1 Decembrie 1918 din Municipiul Târgu Mureș, precum și a celor care aprovizionează zona de sud est a Municipiului Târgu Mureș,cu excepția celor care aprovizionează unitățile comerciale situate în zona industrială a străzii Gheorghe Doja - Bega – Budiului -Mestecănișului - Calea Sighișoarei***,** *din următoarele considerente:*

* necesitatea asigurării unui mediu de viață sănătos, confort urban sporit și reducerea poluării mediului ambiant;
* în lipsa materializării acestui demers, se preconizează o creștere de peste 50% a traficului de mărfuri, având ca și consecință crearea unor ambuteiaje;
* o creștere cu peste 50% a traficului de mărfuri pe tronsonul sectorului Bega – Budiului- Calea Sighișoarei ar determina o creștere a timpului de parcurs cu aproximativ 30 minute chiar și în afara orelor de vârf, în timp ce folosirea rutelor alternative ar permite transportatorilor de mărfuri să reducă acest timp cu 15-20 minute;
* protejarea tramei stradale cu toate elementele sale;
* asigurarea administrării în condiții de eficiență și protejare a infrastructurii rutiere, **inclusiv a podului amplasat în această zonă, care nu a fost proiectat pentru a rezista unui astfel de trafic** ;
* reducerea riscului de producere a accidentelor rutiere în zona străzilor Budiului- Mestecănișului – Calea Sighișoarei din cauza condițiilor meteo nefavorabile din sezonul rece, implicit existenței curbelor, rampe s.a. .;

 Urmare a monitorizării zonei, cu referire expresă – str. Calea Sighișoarei – s-au înregistrat valori mari de trafic (în special la orele prânzului) pe ambele sensuri de mers ale acesteia - de la intersecția cu str.Budiului – Mestecănișului și până la nivelul B- dului 1 Dec.1918 – constatări făcute în perspectiva adoptării unor reglementări care să ajute la fluidizarea traficului și limitarea intensității acestuia pe acest sector de drum.

De asemenea, urmare acestui demers se recomandă direcționarea traficului greu de către serviciile de specialitate pe trasee prestabilite, precum:

* de la intersecția străzilor Gheorghe Doja cu Rampei pe traseul de urmat spre E 60, DN 15 prin localitățile Cristești – Ungheni- Turda- Cluj Napoca, și respectiv Ungheni- Gheorghe Doja- Crăciunești – Acățari – Sighișoara- Brașov- București pe E 60 și DN13.
* din direcția Reghin – Bistrița Năsăud spre Sighișoara – Brașov –București – Turda – Cluj pe DN15 spre DJ151D.
* din direcția București- Brașov - Sighișoara spre Reghin- Bistrița Năsăud de pe DN13(E60) spre DJ151D.

 Argumente juridice care justifică acest demers se regăsesc în reglementări legale precum - O.G.nr.43/1997, privind regimul drumurilor, O.U.G.nr.195/2005, privind protecția mediului, O.U.G. nr.195/2002, republicată, privind circulația pe drumurile publice, sens în care reiterăm:

 **Conform art.128 lit.d) din O.U.G.nr.195/2002, republicată,** privind circulaţia pe drumurile publice,  **autoritățile administrației publice locale au următoarele atribuții – *stabilesc reglementări referitoare la regimul de acces și circulație, staționare și parcare pentru diferite categorii de vehicule cu avizul poliției rutiere.***

 Conform art.7 lit.i) din Legea poliției locale nr.155/2010/R “**În domeniul circulaţiei pe drumurile publice, poliţia locală are printre alte atribuții și acela potrivit căruia -**  *constată contravenţii şi aplică sancţiuni pentru încălcarea normelor legale privind masa maximă admisă şi accesul pe anumite sectoare de drum, având dreptul de a efectua semnale de oprire a conducătorilor acestor vehicule”;*

 Având în vedere starea de fapt prezentată și argumentată în drept, în conformitate cu prevederile art. 196 alin.1 lit.a) din O.U.G nr.57/2019 privind Codul administrativ, propunem spre dezbatere și aprobare Consiliului Local al Municipiului Târgu Mureș, proiectul de hotărâre alăturat.

 **Aviz favorabil al Serviciului Public Administrația Domeniului Public**

 Moldovan Florian

 **Aviz favorabil al Direcției Poliția Locală**

 Matiș Raul Dacian

  **Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art.196 și urm.din O.U.G.nr.57/2019**